Prøv evt at blande noget mash i. Det gør det mere interessant, og det er også godt for hendes mave. Når nu æblejuicen ikke virker. Mvh. Alice
En blanding af anisolie, salt og rapsolie er et hit her. Jeg bruger også pebermyntedråber en gang imellem. Du kan evt. prøve bare med 1 dråbe anisolie og lidt fodersalt i roemosen. Roepillerne opblødes 1:3, så det ikke er smatte, men mere smulder. De får lov at stå 24 timer inden udfodring. 
Er glimrende til heste i vækst. Jer der skriver noget andet - tænk på, hvem I får det at vide af og at de (f.eks. Pavo) jo naturligvis er farvet af deres egen forretning! Jeg blander selv foder til mine 6 heste. De er meget forskellige både af type, str. osv. En af dem er en plag på knap 2 år og han har næsten altid fået roepiller som en del af foderet. Det er klart, at som med ALT andet foder, så skal det gives sammen med den rette mængde vitaminer, mineraler og især PROTEIN er vigtigt for heste i vækst. Men at roepiller er dårlige til heste i vækst - dét passer ikke. Til trådstarter: nu hvor hesten er vant til at få korn, så kunne du vælge at blande et par håndfulde korn i en lille mængde roepiller. Så er der lidt af dét, som hun er vant til uden at du giver hende for meget stivelse.
Hej Hvis jeg var dig - ville jeg købe en rigtig lækker fuldfoder, som er beregnet til de små, for så er man sikker på at de får de rigtige vitaminer. Der vil jeg anbefale enten Spillers - dyrt men super godt. Hvis jeg ikke levede på SU, ville min pony få spillers. Ellers St. Hippolyt - De har også lavet noget til de heste som skal vokse meget eller bare vokse lidt. Har ikke et ret godt personligt forhold til Travo, da jeg synes ikke rigtigt det er noget man skal give til ungheste eller heste som arbejder, i form af ridning. Kirsten
også roepiller til mine heste. Jeg har en på 4½, en på 2½ og en på 1½. Plagen på 1½ har jeg virkelig haft svært ved at holde på,men efter jeg er begyndt med roepiller godt opblødt i vand i ca 12 timer, har hun taget på og alle hestene guffer det uden problemer. I starten var hun ikke så meget for det, men jeg skar gulerødderne ud i små stykker og blandede det i foderet og det hjalp.
Hej igen Tusind tak for alle svarene!! Jeg har nu prøvet med både små mængder, gulerødder og lidt æblejuice! Og det ser ud til det virker  Så nu håber jeg hun bliver ved med at kunne lide det når jeg begynder at tage "snacksne" fra og giver større mængde!
hun skal bare æde dem, skal hun  Tine
hvor vil du ikke give den lidt havrre, det er jo energi. soja ville jeg passe på med da det så er ren protien oh kan gå lige i bene på dem.havre har jo stadig en bedre fordøjelse end andre korn arte min har også nogle gange ikke gidet spise det, og jeg er stadigt så har sprunget en fodring over og det hjælper meget hil sanne
Havre er energi ja, men det er også stivelse og netop stivelse er ikke godt til heste der vokser - rent faktisk er der ikke nogen heste der har decideret godt af stivelse. Der er også energi i roepiller - 1 kg havre og 1 kg roepiller (i tørvægt, inden udblødning) har ca samme indhold af FE. Ang. soyaskrå så er det ganske rigtigt meget proteinholdigt, men proteiner er vigtige for heste i vækst, da proteiner er de "byggesten" som hesten skal vokse af. Linda.
min plag har siden den var lille blevet foderet med cavalors juniurix det er en sæk 25 kg til kun 140 kr det er billigt og kanon foder der er de dækket ind.
Tjah... Jeg har godt nok overvejet om jeg ville lave et alm. indlæg, eller om jeg skulle skrive en PB til PrettyFancy... Jeg valgte som I kan se at skrive her, og måske se problemet fra flere vinkler. Sagen er at jeg har en dejlig gammel hest (17½ år), som aldrig i sit liv (så vidt vides, og i hvert fald ikke i de snart 8 år jeg har haft ham) har krybbebidt. Min kæreste får så lavet det her føl, der begynder at krybbebidde i en meget ung alder. Mens han stadig går hos sin mor, ikke er vænnet fra eller noget opdager opdrætter at følles er begyndt at sluge luft. Nå, men føllebassen kommer på sommergræs med nogle andre unge hingste, og vi håber at en god sommer på græs og masser af frisk luft kunne afhjælpe problemet. Det virker tilsyneladende - lige indtil dyret kommer hjem til vores stald... Så snart han kommer i boks, starter det igen. Vi undrer os enormt meget, da han på ingen måde virker stresset. Han er simpelthen den mest harmoniske og cool hest jeg nogensinde har mødt. Han tager alt i stiv arm! Da han skulle vænnes fra at gå med sin mor (som blev flyttet til stalden sammen med ham da kæresten skulle ride hende), var det kun hende der kaldte osv - han gik bare nysgerrigt med os og skulle kigge på alting... Alt vi har præsenteret ham for har han bare været rolig og nysgerrig overfor. Nå, men som rigtig mange anbefaler (visse mennesker fra stalden kræver) får den unge hest krybbebiderrem på. Ren uvidenhed, jeg ved det og gider ikke høre for det. Det er ikke min hest og ikke min beslutning. Når kæresten kommer hjem bliver han sat til at læse på PrettyFancys hjemmeside, hvilket jeg lige har gjort... Remmen afholder plagen fra at krybbebide og alt er "godt". Næste problem: en pige i stalden hører min gamle hest (som står over for den unge) sluge luft én gang ved sin vandkop. Vi tror ikke helt på det, og hører heller ikke mere til det. I går (ca. en måned senere) står han og sluger luft på bommen under striglning. Har aldrig oplevet det før! Ved godt det ikke kan smitte, men helt ærligt...??!! Min gode gamle hest har tendens til stress, men fik styr på maven ved hjælp af noget naturmedicin. Han har haft en mild grad af mavesår, men har aldrig vist symptomer som krybbebidning. Grunden var (hovedsageligt) nogle rangproblemer på folden, som er løst nu... Han er stadig en type der stresser hvis man tager ham ind fra fold uden alle følger med, men det tror jeg ikke rigtig vi kan afhjælpe... Har jo så tænkt lidt over deres foder. Men altså: den unge startede jo allerede mens han kun fik mælk fra mor og græs på folden... Den gamle får en forholdsvis stor portion havre, men får samtidig alt det wrap han kan spise og de er rigtig meget på fold. Puha, det var en lang smøre.. Men man bliver jo nødt til at have det hele med hvis folk skal have en chance for at bidrage. Skriver i håb om jeg kan få stoppet min gamle hyp inden det bliver for slemt (har trods alt selv kun hørt det i går), og vil selvfølgelig også gerne have kurreret plagen...
Jeg indrømmer at jeg (heldigvis) ingen erfaringer har med krybbebidning, men vil da gerne komme med et foreslag... Hvad med at blande en del lucerne i den gamles havre - så får han også struktur samtidig med kornet selvom den unge begyndte så tideligt, så tror jeg at jeg ville få den undersøgt for mavesår - måske den har/ har haft orm, så er grund til at denne måske har fået mavesår - er det ikke mavesår er det nok en dårlig vane, og så ville jeg hurtigst muligt få den i løsdrift med jævnaldrende...
Vi snakker lige nu om at ændre markant på foderet (kæresten er kommet hjem, og har sat ham til at læse PrettyFancys råd/viden ang krybbebidning), knægten har lovet at tage remmen af den lille - i hvert fald midlertidigt... Tror desværre ikke det hjælper at få den unge i løsdrift - han har jo som sagt gået ude døgnet rundt i mange måneder, og det hjalp jo ikke. Vi forsøgte i starten da han kom i boks med noget specialfoder - det hjalp heller ikke...
At det jo ikke er unaturligt, at krybbebidning starter allerede hos føl. Såvidt jeg har forstået på min dyrlæge er mavesår ikke kun et resultat af forkert fodring, men kan også starte allerede hos føl, fordi de fra naturens side har et højere el. mere koncentreret mavesyreindhold end andre heste. Så er det selvfølgelig vigtigt at være ekstra opmærksom på føllets foder fremover dvs. ad libitum adgang til hø, ingen stivelse, lucerne osv. Således at man ikke giver mulighed for at den særligt udsatte mave udvikler et decideret mavesår, eller hvis den allerede har mavesår giver bedste vilkår for opheling fremfor forværring  Hvad angår den ældre hest er det måske ikke så mærkeligt endda, at den påbegynder krybbebidning, hvis den har lidt af mavesår, - jeg går ud fra, at du har en foderplan specielt til den og mht. netop mavesåret? har der været nogen foderændringer?? Min egen pony er pt. 13 tæt på 14 år, han har været krybbebider så længe jeg ved og som minimum de seneste 9 år. Det er formodentlig også mavesår, der har givet anledning til hans krybbebidning, men jeg har ikke vist meget om mavesår eller på nogen måde formodet at han skulle lide af det, - jeg havde bare fået den gamle - fejlagtige - smøre, om at krybbebidning er en dårlig vane af kedsomhed, smitter osv. Jeg har derfor også haft rem på (påtvunget af staldejer for år tilbage) i min uvidenhed troede jeg det var en hjælp. Fsktum var at han var tydeligt generet af den og som min hestedyrlæge siden har berettet gavner den absolut ingenting, men skader derimod en del ved at hesten ikke har mulighed for at afstresse og smertestille sig selv samt få neutraliserende basisk spt indeholdende enzymer ned i den sure mave. Men for at komme til sagen har min pony aldrig døjet med maven i synligt omfang før udover at han selvfølgelig krybbebed (hvilket også er grund nok til bekymring, men anyway) for 2 måneder siden stod han pludselig med en ordentlig omgang gæringskolik. Det skyldtes, at han har gået på fold 8-9 timer om dagen kun med halm, - så maven er gået helt amok, mavesyren udviklede sig til gasser, han blev meget oppustet (også i tiden op til at det kulminerede i gæringskolik) og havde ondt i maveen, fordi mavesyren angreb slimhinderne i stedet for det stråfoder der burde være i maven at arbejde med. Det jeg vil frem til er, at det godt pludselig kan udvikle sig af en anden karakter end man tidligere har set, - min basses mave er helt slået i stykker nu, (jeg siger bestemt ikke det samme er tilfældet for dig  ) han er helt anderledes sart og bliver oppustet af sin mad, selvom han har en helt speciel foderplan indrettet efter hans behov med hø ad libitum hele døgnet, sure grow, roepiller og lucerne samt probioticum plus og YSY specielle gærkulturer, der skulle hjæpe maven på rette køl igen. Roepiller, hø hele aftenen og natten kun samt vitaminer fik han også før, gæringskolikken. Han har været igennem to pronutrinkure og dyrlægen kan ikke foreslå mere, brogaarden har været inde over flere gange med bl.a. fodertilskuddene. Stadig bliver den lille mave oppustet dog er den i bedring efter lang tid. I den kommende uge skal nye tiltag være at jeg prøver et helt nyt foder fra brogaarden, vitaminblanding som hedder "Sensitive". Normalt skulle vitaminer ikke kunne være for hårde for maven i den mængde sofus får dem, men maven er bare helt slået i stykker, så selv om både min dyrlæge og jim fra brogaarden i første omgang afviste det, prøver vi alligevel et ekstra mildt vitaminfoder. Jeg siger bestemt ikke, at din historie er den sammen, men det er et eksempel på at mavesår pludselig kan udvikle sig i en anden grad, i vores tilfælde dog også hjulpet af ydre omstændigheder som mange timer på fold uden strå, - det har han dog også været førhen, men kommer det aldrig igen. Mange hilsner Anne
Nu har hypperne græs på folden selv på denne tid, og de har ingen halm derude (en gang i mellem noget wrap...). Så det er jeg nu ikke bekymret for. Han har ikke en speciel foderplan, da han generelt fungerer udmærket.. Dengang han var syg var vi ikke i tvivl: Han havde tydelige koliksymptomer, og knep samtidig maven helt enormt sammen. Han lignede virkelig noget der var løgn! Alligevel var det kun meget mildt/begyndende mavesår, og alle symptomer forsvandt efter en enkelt kur. Det er efterhånden længe siden, og vi har intet set til mavesmerter... Jeg har lidt svært ved præcis at se hvad vi skal ændre.. Vi snakker om at skifte havren ud med roepiller..?? Hvor dyrt er roepiller i forhold til havre? Som det er nu får de havre, vitaminer, halm som strøelse og al den wrap de kan æde i de timer de står inde.
hvor står det, at det lovmæssigt ikke længere er lovligt at brug ekrybbebiderremmen???
Tror ikke det er blevet gennemført. Har fundet en udtalelse i et program med formanden (tror jeg det var) fra dyrenes beskyttelse der sagde den blev forbudt i den nye hestelov pr. første januar, men har ikke kunnet finde det på skrift... Men tror nu nok loven kommer på et tidspunkt.